भाषा –विकास का परिचय अन्याय माध्यमों के अतिरिक्त उस भाषा में सृजित साहित्य–भाषा से भी दिग्दर्शित होता है। साहित्य विधा के रूप में लघुकथा के संवादों की भाषिक संरचना के भाषिक–विकास का परिचय मिल सकता है। वास्तव में भाषा–विकास की दो धाराएँ हैं–जन–भाषा एवं परिनिष्ठित भाषा। लघुकथा की भाषा जिसमें सरलता, सहजता, बोधगम्यता, दैनन्दिन व्यावहारिकता और क्षिप्रता होती है। ध्वन्यात्मकता एवं त्वरा भाषा की अतिरिक्त विशेषताएँ हैं। लघुकथा के संवाद यदि इन गुणों से मण्डित हैं, तो निश्चय ही वे लघुकथा की गुणवत्ता में वृद्धि करेंगे। भाषा का अपना देश–काल भी होता है, जिसका लघुकथा के संवादों में विशेष सावधानी से समुचित प्रयोग प्रभविष्णुता बढ़ाता है।